সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বো ক্যাসন। ১২ জুন, ২০০৮ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

২০০৮ সালে ওয়েস্ট ইন্ডিজ গমনার্থে অস্ট্রেলিয়া দলে বো ক্যাসনকে রাখা হয়। ১ এপ্রিল, ২০০৮ তারিখে দলের সদস্যদের তালিকা প্রকাশে তাকে স্টুয়ার্ট ম্যাকগিলের বিকল্প হিসেবে রাখা হয়েছিল। ক্যাসনের উত্থানে অ্যান্টিগুয়ায় অনুষ্ঠিত সিরিজের দ্বিতীয় টেস্ট শেষে স্টুয়ার্ট ম্যাকগিল তার অবসর গ্রহণের কথা ঘোষণা করেন। ফলশ্রুতিতে, বার্বাডোসের সিরিজের চূড়ান্ত ও তৃতীয় টেস্টে ক্যাসনকে খেলানো হয়। ১২ জুন, ২০০৮ তারিখে ব্রিজটাউনের কেনসিংটন ওভালে অভিষেক খেলাটিতে অংশগ্রহণের ফলে অস্ট্রেলিয়ার ৪০১তম টেস্ট ক্রিকেটারের মর্যাদা লাভ করেন। খেলার শেষ ইনিংসে ৩/৮৬ বোলিং পরিসংখ্যান গড়েন। জাভিয়ের মার্শালকে ৮৫ রানে ফিল জ্যাকুয়েসের তালুবন্দী করে নিজস্ব প্রথম উইকেট পান।

প্রথম-শ্রেণীর ক্রিকেট
অবসর
ওয়েস্টার্ন অস্ট্রেলিয়া
আন্তর্জাতিক ক্রিকেট